**K Ú P N A  Z M L U V A**

**„xxxxxxxxx”**

uzatvorená v súlade s ustanovením § 409 a nasl. Obchodného zákonníka v znení neskorších predpisov (ďalej len „Kúpna zmluva“)

**Kupujúci: AgroContract mliečna farma, a.s.**

sídlo: 941 34 Jasová č 736

spoločnosť zapísaná: ORSR Nitra, Oddiel: Sa, vl.č. 10141/N

IČO: 36537071

DIČ: 2020144434

IČ DPH: SK2020144434

bankové spojenie: Tatrabanka a.s.

číslo účtu: SK09 1100 0000 0026 2075 9631

štatutárny zástupca: Ing. Marian Záhumenský – podpredseda predstavenstva

*(ďalej len „kupujúci“)*

Predávajúci: ........................../Doplní dodávateľ/

sídlo: ........................../Doplní dodávateľ/

spoločnosť zapísaná: ........................../Doplní dodávateľ/

IČO: ........................../Doplní dodávateľ/

DIČ: ........................../Doplní dodávateľ/

IČ DPH: ........................../Doplní dodávateľ/

bankové spojenie: ........................../Doplní dodávateľ/

číslo účtu: ........................../Doplní dodávateľ/

IBAN: ........................../Doplní dodávateľ/

štat. zástupca: ........................../Doplní dodávateľ/

*(ďalej len „predávajúci“)*

**I.**

**Predmet zmluvy**

1. Predmetom tejto Zmluvy je úprava práv a povinností jej účastníkov, ktoré vzniknú pri ich vzájomnej spolupráci v rámci plnenia tejto zmluvy – dodávky nového, nerepasovaného šmykom riadeného nakladača značky: ................/ďalej len nakladač/. .Zmluva je uzatvorená ako výsledok zadávania zákazky pre projekt "Investície do technického a technologického vybavenia chovu dojníc.“
2. Za podmienok upravených touto zmluvou sa predávajúci zaväzuje dodať nakladač odovzdať ho riadne a včas kupujúcemu a kupujúci sa zaväzuje nakladač prevziať a zaplatiť predávajúcemu dohodnutú odplatu – kúpnu cenu.
3. Špecifikácia tovaru, ktorý sa predávajúci zaväzuje dodať je špecifikovaný v prílohe č.1 tejto zmluvy.
4. Súčasťou predmetu zmluvy je aj poskytnutie záruky a vykonávanie predpísaných servisných prehliadok v zmysle článku V tejto zmluvy.
5. Nakladač musí byť nový, nejazdený, so zabezpečeným záručným a pozáručným servisom na území Slovenskej republiky.
6. Nakladač musí spĺňať všetky zákonné a technické podmienky na premávku na pozemných komunikáciách v Slovenskej republike a Európskej únii, technická spôsobilosť sa požaduje podľa zákona č. 106/2018 Z.z. o prevádzke vozidiel v cestnej premávke a o zmene a doplnení niektorých zákonov.
   1. Pri dodávke nakladača bude predávajúci vychádzať z pokynov kupujúceho.
   2. Predávajúci sa zaväzuje dodať nakladač a vykonať činnosti podľa tejto zmluvy s odbornou starostlivosťou, vo vlastnom mene a na vlastnú zodpovednosť a nebezpečenstvo.
   3. Predávajúci zodpovedá za dodržanie termínov a kvalitu dodaného nakladača.

**II.**

**Cena**

1. Cena za predmet zmluvy je stanovená dohodou zmluvných strán v zmysle Zákona NR SR č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva Zákon o cenách v znení neskorších predpisov (ďalej Zákon o cenách) ako cena maximálna a je doložená rozpisom ceny uvedeným v ponuke dodávateľa/ predávajúceho – podrobným rozpočtom, ktorý tvorí prílohu č. 2 tejto zmluvy.
2. V kúpnej cene predmetu zmluvy sú zahrnuté všetky náklady predávajúceho spojené s plnením predmetu zmluvy a to najmä záručné opravy a všetky náklady spojené s dopravou nakladača do miesta prevzatia a colné a daňové poplatky.
3. Predávajúci nie je oprávnený fakturovať kupujúcemu žiadne ďalšie dodatočné platby a náklady spojené s vykonaním záručnej opravy na nakladači podľa tejto zmluvy.
4. Predávajúci k dohodnutej kúpnej cene uvedenej v prílohe č. 2 tejto zmluvy uplatní DPH podľa všeobecne záväzného právneho predpisu účinného v čase fakturácie.
5. Cena za dodávku predmetu zmluvy celkom je:

**Cena celkom bez DPH:** ........................../Doplní dodávateľ/ **EUR**

slovom: ................................................../Doplní dodávateľ/ euro

**DPH:** ....................................................../Doplní dodávateľ/ **EUR**

slovom: ................................................../Doplní dodávateľ/ euro

**Cena celkom s DPH:** ............................../Doplní dodávateľ/ **EUR**

slovom: ................................................../Doplní dodávateľ/ euro

Cena platí pri dodržaní obvyklých kvalitatívnych a dodacích podmienok a sú v nej zohľadnené všetky podmienky kupujúceho uvedené v súťažných podkladoch pre zadávanie zákazky podľa tejto zmluvy.

Predávajúci bude fakturovať DPH podľa právnych predpisov SR platných v dobe dodania tovaru a fakturácie.

1. Všetky platby sa budú uskutočňovať bezhotovostne.
2. Kupujúci uhradí predávajúcemu celkovú cenu za dodávku nakladača na základe faktúry riadne vystavenej predávajúcim a doručenej kupujúcemu po dodaní nakladača. Faktúra je splatná do 14 dní po prevzatí nakladača

Faktúra bude obsahovať všetky náležitosti daňového dokladu v súlade s § 71 zákona NR SR č. 222/2004 Z. z. o dani z pridanej hodnoty v znení neskorších predpisov:

a) obchodné meno a sídlo, IČO, DIČ a IČ DPH predávajúceho,

1. meno, sídlo, IČO, DIČ a IČ DPH kupujúceho,
2. číslo zmluvy,
3. číslo faktúry,
4. dátum uskutočneného fakturovaného plnenia,
5. dátum vyhotovenia faktúry,
6. deň splatnosti faktúry,
7. označenie finančného ústavu a číslo účtu, na ktorý sa má platiť,
8. označenie tovaru,
9. ITMS kód projektu,
10. súpis dodávok podpísaných kupujúcim,
11. výšku ceny bez DPH, sadzbu DPH, celkovú fakturovanú sumu vrátane DPH,
12. podpis oprávnenej osoby (prípadne s pečiatkou v zmysle oprávnenia konať v mene podnikateľa).
13. Suma sa zaokrúhľuje na dve desatinné miesta, t.j. na centy.
14. Faktúra vrátane príloh bude kupujúcemu doručená v piatich rovnopisoch – origináloch.
15. Za deň zaplatenia faktúry sa považuje deň pripísania dlžnej sumy na účet predávajúceho.
16. V prípade, že faktúra nebude obsahovať náležitosti uvedené v predchádzajúcich odsekoch, kupujúci je oprávnený vrátiť ju predávajúcemu na doplnenie. V takom prípade nová lehota splatnosti faktúry začne plynúť dňom doručenia opravenej faktúry kupujúcemu.

**III.**

**Termín zhotovenia a dodacie podmienky**

1. Predávajúci sa zaväzuje realizovať dodávku nakladača, špecifikovaného v prílohe č.1 tejto zmluvy v lehote 12 mesiacov odo dňa vystavenia písomnej objednávky kupujúcim.
2. Miestom dodania nakladača je: sídlo kupujúceho na území SR.
3. Predávajúci dostatočne vopred, najneskôr však 5 pracovných dní vopred oznámi kupujúcemu pripravenosť nakladača k prevzatiu a to písomne alebo e-mailom.
4. Nedodanie nakladača v čase dlhšom ako 15 pracovných dní od uplynutia lehoty uvedenej v bode 2 tohto článku sa považuje za podstatné porušenie tejto zmluvy a oprávňuje kupujúceho na okamžité odstúpenie od tejto zmluvy. Tým nie je dotknuté právo kupujúceho na zaplatenie zmluvnej pokuty v zmysle článku VI tejto zmluvy.
5. Predávajúci je povinný bez meškania oznámiť kupujúcemu vznik akejkoľvek udalosti, ktorá bráni alebo sťažuje dodanie nakladača a má za následok predĺženie dohodnutej lehoty dodania. Predĺžením dohodnutej lehoty dodania nakladača uvedenej v bode 1 tohto článku zo strany predávajúceho nie je dotknutá povinnosť predávajúceho uhradiť zmluvnú pokutu za omeškanie v zmysle článku VI tejto zmluvy okrem prípadov, keď k omeškaniu došlo z dôvodov vyššej moci.
6. Nakladač predávajúci dodá a kupujúci prevezme na základe preberacieho protokolu.
7. Predávajúci je povinný spolu s nakladačom dodať kupujúcemu nasledovné doklady:

* osvedčenie o evidencii nakladača časť (II),
* servisnú knižku v slovenskom jazyku,
* návod na obsluhu a údržbu nakladača vrátane výbavy v slovenskom jazyku,
* záručný list na nakladač v slovenskom jazyku.

1. Pri prevzatí nakladača poverená osoba kupujúceho preverí presnú identifikáciu dodaného nakladača čo do druhu a množstva, či je nakladač podľa vonkajšej prehliadky úplne, či je číslo karosérie v súlade s technickým preukazom/osvedčením o evidencii, či nakladač nemá zjavné vady a či je spôsobilé na obvyklý účel používania.
2. V prípade, že dodané nakladač nie je v súlade s touto zmluvou a poverený zamestnanec kupujúceho zistí zjavné vady dodávaného nakladača , tak tento nakladač neprevezme a v preberacom protokole písomne uvedie dôvod neprevzatia dodávaného nakladača .
3. Nakladač sa považuje za riadne dodaný kupujúcemu okamihom podpisu preberacieho protokolu v súlade s touto zmluvou.
4. Na účely tejto zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nejakým spôsobom priamo ovplyvniť a to vojna, mobilizácia, povstanie, živelné pohromy veľkého rozsahu, požiar, embargo, karanténa.

**ČI. IV**

**Povinnosti zmluvných strán**

1. Predávajúci potvrdzuje, že uviedol v prílohe č. 3 tejto zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa trvalého pobytu, dátum narodenia ak ide o subdodávateľa, ktorý má povinnosť zápisu do registra partnerov verejného sektora. Plnenie predmetu zmluvy prostredníctvom subdodávateľa nezbavuje predávajúceho povinnosti a zodpovednosti za riadne plnenie predmetu zmluvy v zmysle tejto zmluvy.
2. V prípade zmeny subdodávateľa je predávajúci povinný písomne oznámiť kupujúcemu údaje o navrhovanom subdodávateľovi a o osobe oprávnenej konať za subdodávateľa v rozsahu meno a priezvisko, adresa trvalého pobytu, dátum narodenia ak ide o subdodávateľa, ktorý má povinnosť zápisu do registra partnerov verejného sektora. adresa pobytu a dátum narodenia najmenej 4 (štyri) pracovné dni pred jeho plánovaným využitím. Počas trvania tejto zmluvy je predávajúci oprávnený zmeniť subdodávateľa uvedeného v prílohe č. 3 tejto zmluvy výlučne na základe predchádzajúceho písomného oznámenia a predchádzajúceho písomného odsúhlasenia kupujúcim.

**ČI. V**

**Záručná doba a servisné prehliadky**

1. Predávajúci je povinný dodať nakladač podľa článku II tejto zmluvy s parametrami a v kvalite podľa tejto zmluvy. Predávajúci sa zaväzuje, že nakladač je nový, nejazdený, že počas celej záručnej doby bude spôsobilý na dohodnutý, inak obvyklý účel a že si zachová dohodnuté, inak obvyklé vlastnosti.
2. Záručná doba je stanovená v dĺžke min 24 mesiacov a začína plynúť dňom prevzatia nakladača kupujúcim.
3. Ak sa v priebehu záručnej doby prejaví akákoľvek vada materiálu, prác alebo výrobná vada, je predávajúci povinný v lehote uvedenej v bode 5 vadné diely opraviť alebo vymeniť za diely v originálnej kvalite, a to bez úhrady.
4. Súčasťou predmetu plnenia zmluvy sú servisné prehliadky počas minimálne 24 mesiacov v intervaloch stanovených výrobcom vrátane spotrebovaného materiálu, výmeny náhradných dielov, prevádzkových kvapalín v originálnej kvalite a práca servisného technika.
5. Servisné prehliadky znamenajú údržbu na danom type nakladača presne podľa rozsahu prác predpísaných výrobcom nakladača, vrátane poskytnutia k tomu potrebných náhradných dielov (motorový olej, olejový, palivový, vzduchový, peľový filter, brzdová kvapalina, chladiaca kvapalina v originálnej kvalite) s výnimkou pohonných hmôt a prácu servisného technika.
6. Po zistení vady krytej zárukou má kupujúci právo, aby bola včas a riadne odstránená. Predávajúci je povinný reklamovanú vadu odstrániť do troch pracovných dní odo dňa uplatnenia reklamácie kupujúcim, ak sa zmluvné strany s prihliadnutím na povahu vady písomne nedohodnú inak. V prípade, že vada nebude odstránená v lehote podľa predchádzajúcej vety, predávajúci poskytne na vlastné náklady počas doby odstraňovania vady kupujúcemu náhradný nakladač, typovo a parametrický spĺňajúce úroveň reklamovaného nakladača.
7. Záručná doba sa predlžuje o dobu, počas ktorej sú v rámci záručnej opravy odstraňované vady, za ktoré zodpovedá predávajúci, a pre ktoré kupujúci nemôže nakladač riadne používať.

**ČI. VI**

**Zmluvné sankcie**

1. Predávajúci je oprávnený účtovať kupujúcemu úroky z omeškania vo výške 0,05 % z dlžnej čiastky za každý deň omeškania úhrady faktúry vystavenej na základe tejto zmluvy.
2. V prípade nedodania nakladača uvedeného v článku I tejto zmluvy postupom podľa článku III tejto zmluvy si kupujúci vyhradzuje právo účtovať predávajúcemu zmluvnú pokutu vo výške 0,05 % z celkovej kúpnej ceny za predmet zmluvy za každý aj začatý deň z omeškania.
3. V prípade omeškania predávajúceho so splnením povinnosti odstrániť vady na dodanom nakladači podľa článku V. tejto zmluvy, je predávajúci povinný zaplatiť kupujúcemu zmluvnú pokutu vo výške 15,-eur za každý aj začatý kalendárny deň až do jej odstránenia.
4. Zaplatením zmluvnej pokuty nie je dotknutý nárok kupujúceho na náhradu škody nad rozsah zaplatenej zmluvnej pokuty.
5. Zmluvné pokuty uvedené v tomto článku uhradí predávajúci na základe písomnej výzvy kupujúceho do 30 kalendárnych dní odo dňa jej doručenia bankovým prevodom na bankový účet kupujúceho uvedený vo výzve na zaplatenie zmluvnej pokuty.

**ČI. VII**

**Vlastnícke právo a prechod nebezpečenstva škody na veci**

1. Kupujúci nadobudne vlastnícke právo k nakladaču dňom podpísania preberacieho protokolu obomi zmluvnými stranami.
2. Nebezpečenstvo škody na veci prejde z predávajúceho na kupujúceho dňom podpísania preberacieho protokolu obomi zmluvnými stranami.
3. Predávajúci vyhlasuje, že je oprávnený s nakladačom nakladať v súlade s touto zmluvou, neviaznu na nich žiadne záložné alebo iné vecné práva a ani práva tretích osôb.

**ČI. VIII**

**Ukončenie zmluvy**

1. Táto zmluva môže zaniknúť okrem splnenia všetkých práv a povinností obidvoch zmluvných strán zmluvy aj písomnou dohodou zmluvných strán alebo písomným odstúpením od zmluvy.
2. V prípade zániku tejto zmluvy dohodou zmluvných strán, táto zmluva zaniká dňom uvedeným v tejto dohode (ďalej len „deň zániku zmluvy dohodou"). V tejto dohode sa upravia aj vzájomné nároky zmluvných strán vzniknuté z plnenia zmluvných povinností alebo z ich porušenia druhou zmluvnou stranou ku dňu zániku zmluvy dohodou.
3. V prípade odstúpenia od zmluvy sa zmluvné strany budú riadiť ustanoveniami § 344 a nasl. Obchodného zákonníka. Odstúpenie od zmluvy musí mať písomnú formu, musí byť doručené druhej zmluvnej strane a jeho účinky nastávajú dňom doručenia zmluvnej strane, ktorá svoju povinnosť porušila.
4. Kupujúci je oprávnený okamžite odstúpiť od tejto zmluvy v prípade podstatného porušenia zmluvy predávajúcim, a to v prípadoch:
   1. ak sa preukáže, že predávajúci v ponuke predložil nepravdivé doklady alebo uviedol nepravdivé, neúplné alebo skreslené údaje,
   2. ak predávajúci poruší ustanovenie článku IV. bod 2 tejto zmluvy,
   3. ak je zrejmé, že z dôvodov na strane predávajúceho predmet zmluvy podľa tejto zmluvy nebude dodaný včas a/alebo riadne, alebo
   4. ak je to uvedené v iných ustanoveniach tejto zmluvy.
5. Kupujúci je oprávnený okamžite odstúpiť od zmluvy tiež v prípade, ak predávajúci vstúpil do likvidácie, na jeho majetok bol vyhlásený konkurz alebo súd zamietol návrh na vyhlásenie konkurzu pre nedostatok majetku úpadcu (predávajúceho) ako aj vtedy, ak existuje dôvodná obava, že plnenie záväzkov predávajúceho podľa tejto zmluvy je vážne ohrozené.
6. V prípade nepodstatného porušenia zmluvy sú zmluvné strany oprávnené od zmluvy odstúpiť po márnom uplynutí dodatočnej primeranej lehoty stanovenej v písomnej výzve druhej zmluvnej strane na odstránenie konania v rozpore so zmluvou, prílohou č. 1 a právnymi predpismi ako aj následkov takéhoto konania. Ak sa zmluvné strany písomne nedohodnú inak, primeranou lehotou podľa predchádzajúcej vety je najmenej desať dní.
7. Na účely tejto zmluvy sa za nepodstatné porušenie zmluvy zo strany predávajúceho považuje akékoľvek porušenie tejto zmluvy, okrem podstatných porušení zmluvy, ktoré sú uvedené v bode 4.
8. Zmluvné strany berú na vedomie, že oprávnení zamestnaci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ / predávajúci/ je povinný poskytnúť súčinnosť v plnej miere.
9. V prípade odstúpenia od zmluvy sú zmluvné strany povinné vrátiť nespotrebované plnenia v lehote 20 dní od skončenia zmluvy.
10. V prípade, ak nastanú právne skutočnosti majúce za následok zmenu v právnom postavení predávajúceho (napr. zmena právnej formy, zmena v oprávneniach konať v mene predávajúceho) alebo akákoľvek iná zmena majúca priamy vplyv na plnenie zo strany predávajúceho, je predávajúci povinný oznámiť tieto skutočnosti kupujúcemu najneskôr do desiatich dní odo dňa, kedy tieto skutočnosti nastali. Ak tak neurobí, zodpovedá za škodu spôsobenú kupujúcemu i v dôsledku porušenia tejto povinnosti a kupujúci má právo okamžite odstúpiť od tejto zmluvy.

**ČI. IX**

**Záverečné ustanovenie**

1. Akékoľvek zmeny tejto zmluvy vyžadujú písomnú formu a súhlas zmluvných strán. Táto zmluva môže byť menená len formou písomných a očíslovaných dodatkov, ktoré budú schválené a podpísané oprávnenými zástupcami oboch zmluvných strán.
2. Zmluvné strany sa dohodli, že písomná korešpondencia bude doručovaná na adresy uvedené v článku I tejto zmluvy a v prípade ich zmeny je povinná tá strana, u ktorej zmena nastala o tom písomne druhú zmluvnú stranu bez zbytočného odkladu informovať. V prípade akýchkoľvek nejasností, neprevzatia písomností či pochybností pri doručovaní písomností bude za deň doručenia považovaný 3 pracovný deň nasledujúci po dni, kedy bola písomnosť preukázateľne odoslaná na adresu zmluvnej strany uvedenú v článku I tejto zmluvy, resp. na inú adresu písomne oznámenú druhej zmluvnej strane. Akákoľvek písomnosť podľa tejto zmluvy bude považovaná za riadne doručenú aj vtedy, ak ju adresát odmietne prevziať.
3. Zmluva je uzavretá podľa právneho poriadku Slovenskej republiky, pričom práva, povinnosti a vzťahy zmluvných strán v tejto zmluve neupravené sa budú spravovať príslušnými ustanoveniami zákona č. 513/1991 Zb. Obchodného zákonníka v znení neskorších predpisov a ďalších všeobecne záväzných právnych predpisov.
4. Zmluvné strany sa zaväzujú, že budú postupovať v súlade s oprávnenými záujmami druhej strany a že vykonajú všetky právne úkony, ktoré sa ukážu byť nevyhnutné pre realizáciu činností upravených touto zmluvou. Záväzok súčinnosti sa vzťahuje len na také úkony, ktoré prispejú alebo majú prispieť k dosiahnutiu účelu tejto zmluvy.
5. Zmluvné strany sa zaväzujú prípadné zmeny právneho stavu, ktoré by mohli mať vplyv na plnenie podmienok tejto zmluvy, oznámiť písomne druhej zmluvnej strane najneskôr 30 dní pred predpokladanou zmenou.
6. V prípade sporného výkladu ustanovení tejto zmluvy alebo neplnenia záväzkov zmluvných strán sa obidve zmluvné strany budú snažiť prednostne dosiahnuť vzájomnú dohodu. Pokiaľ sa zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto zmluvy budú riešené vecne a miestne príslušnými súdmi Slovenskej republiky.
7. V prípade, ak sa niektoré ustanovenie tejto zmluvy stane neplatným, neúčinným alebo nevykonateľným, nie sú tým dotknuté ostatné ustanovenia tejto zmluvy. Príslušné ustanovenie zmluvy sa nahradí takým platným a účinným zákonným ustanovením, ktoré je mu svojím významom a účelom najbližšie.
8. Kupujúci pri spracúvaní osobných údajov poskytnutých predávajúcim pre účely plnenia tejto zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov a Nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES.
9. Táto zmluva je vyhotovená v štyroch rovnopisoch, z ktorých kupujúci dostane dve vyhotovenia a predávajúci dostane dve vyhotovenia.
10. Súčasťou tejto zmluvy sú nasledovné prílohy:

Príloha č. 1 - Špecifikácia technických parametrov a výbavy nakladača,

Príloha č. 2 - Kúpna cena za predmet zmluvy,

Príloha č. 3 - Zoznam subdodávateľov predávajúceho.

1. Táto zmluva nadobúda platnosť a účinnosť je pre zmluvné strany záväzná odo dňa jej podpísania oprávnenými zástupcami oboch zmluvných strán; ak oprávnení zástupcovia oboch zmluvných strán nepodpíšu túto zmluvu v ten istý deň, tak rozhodujúci je deň neskoršieho podpisu.
2. Zmluvné strany (každá za seba) zhodne záväzne vyhlasujú, že sú oprávnené uzavrieť túto zmluvu, a že táto zmluva nebola uzavretá za nevýhodných ani nevyhovujúcich podmienok pre žiadnu zmluvnú stranu. Súčasne zmluvné strany (každá za seba) zhodne záväzne vyhlasujú, že sa s touto zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto zmluvy plniť, pričom zmluvné strany na znak toho, že táto zmluva je určitá, zrozumiteľná a zodpovedá ich slobodnej vôli, vlastnoručne podpísali túto zmluvu prostredníctvom svojich oprávnených zástupcov.

V Jasovej, dňa ........................... V...................,dňa ...............

Za Kupujúceho: Za predávajúceho:

................................. ...................................

**Príloha č. 3 Zoznam subdodávateľov**

**Zoznam subdodávateľov**

|  |  |  |  |  |
| --- | --- | --- | --- | --- |
| *P.č.* | *Názov firmy a sídlo subdodávateľa, IČO* | *Údaje o osobe oprávnenej konať za subdodávateľa (meno a priezvisko, adresa pobytu, dátum narodenia)* | *Predmet dodávok, prác alebo služieb* | *Podiel na celkovom objeme vyjadrený sumou* |
|  |  |  |  |  |
|  |  |  |  |  |
|  |  |  |  |  |

V Jasovej, dňa: V ........................, dňa:

Za kupujúceho: Za predávajúceho:

Karol Stýblo , konateľ ................................. ...................................

Mgr. Tomáš Letavay, konateľ ...............................